SPANIEN

Andalusien, Extremadura og Sierra de Gredos

3. – 13.  maj 2003

INTERNETVERSION

John Andersen  og  Søren Skov

Dansk Ornitologisk Forening

Birdlife – Denmark

Forord

Det centrale Spanien med det fuglerige Extremadura samt Sierra de Gredos i Castilla y León og det sydlige Spanien med det mindst lige så fuglerige Andalusien med bl.a. marismaen ved Coto Donana har hver for sig adskillige gange været målet for DOF´s storture, men denne stortur var den første, hvor DOF   prøvede at kombinere Andalusien og Extremadura på samme rejse, og det var en ubetinget succes. 
Storturen til Spanien fandt sted i dagene med 3.-13. maj 2003. Vi fløj fra København til Malaga, mens returrejsen foregik fra Madrid til København. Vi var 12 deltagere og to ledere. Det var meningen, at vi skulle have været 14 deltagere, men få timer før afrejsen, måtte to deltagere melde afbud på grund af sygdom.
Rejsen blev gennemført i to minibusser med overnatning på forskellige hoteller undervejs. Weco Travel havde arrangeret flytransport med SAS samt booking af hoteller og leje af minibusser.
Turens deltagere var: Anette B. Olesen, Carsten Andersen, Merete Winkel Holm,Per Schambye, Lillian Pedersen, Lise Larsen, Hanne Kapala, Jørn Jeppesen, Carl Erik Mabeck, Mogens Kirkegaard og Inge Olsen.
Holdet var præget af godt kammeratskab og fint humør. Undertegnede tænker begge med glæde tilbage på rejsen og håber, at vi mødes igen på nye storture, der kan leve op til Spanien 2003. 
Vejret var solrigt og varmt - op til 30 grader - på hele rejsen, dog med enkelte lette byger i Andalusien.
Turens pris var kr. 9.500,- som inkluderede al transport, alle overnatninger med morgenmad  samt almindelig DOF service.

Rapporten er inddelt i følgende afsnit:
·	Turoversigt  og dagbog med rejserute  
·	Gennemgang af iagttagne fuglearter 
·	Gennemgang af iagttagne pattedyr 

John Andersen	              Søren Skov	
Brilliantvej 27          	Fredensgade 20
4040 Jyllinge		9330 Dronninglund

Dagbog og rejserute

Dag 1 - Lørdag 3. maj
Vi mødtes i Kastrup allerede kl. 4.00 om morgenen, da vi skulle flyve ned SAS til Malaga kl. 6.00. Vi havde fået besked om, at være der kl. 4.00, men SAS-personalet ved indtjekningen mødte først 4.40 og da vi var nået ud i flyet og kørt ud på startbanen, holdt vi stille i mere end en halv time, inden vi lettede. Vi ankom til Malaga kl. 10.20 - 35 minutter forsinkede, og efter at have hentet bilerne, kunne vi forlade lufthavnen ved middagstid, hvor vi kørte til et nærliggende fugleområde i udkanten af Malaga - Rio Gualdalhorces flodmunding. Området er i dag naturreservat, men imponerede ikke. Alligevel var det et rart sted at slappe af efter at være stået op midt om natten og siddet flere timer i flyveren. Lidt kuriøs var det at se flere munkeparakitter, som her har en fritflyvende bestand. Kl. 14.30 forlod vi området og kørte ad A 366 via Coin til Ronda. Særligt et område ca. 20 km. sydøst for Ronda imponerede med et særegent smukt bjerglandskab og flere spændende fugle, bl.a. Sørgestenpikkere. I Ronda installerede vi os på Hotel Royal ved 18.30-tiden og benyttede dagens sidste lyse timer til at slentre ud ved den nærliggende kløft, som byen er så berømt for og se på Alpekrager, Gråsejlere, Alpesejlere og meget mere.

Dag 2 - Søndag 4. maj
Efter morgenmad kørte vi mod øst, idet vi først kørte ad A376 mod nord og siden ad A382 mod øst. Dagens første mål var saltsøen Laguna de la Fuente de Piedra, der især er kendt for sin flamingo-koloni, og vi blev ikke skuffede. På en ø midt ude i søen var der mindst 10.000 flamingoer. Derudover sås flere vadefugle - især ved besøgscentret i søens nordlige ende, hvor man kan komme tæt på søbredden. Vi kørte herfra lidt mod sydvest til Laguna Dulce, der ligger lige ved hovedvej A382 og siden til endnu en mindre sø i nærheden, Laguna Salada, inden vi via MA 367 kørte mod Teba og kløften Teba Gorge, der er kendt som et sikkert sted for Høgeørn. Vi fandt ikke det rigtige sted  at holde ved Teba Gorge, men så snart vi kom ud af bilerne, var der mange rovfugle, og inden der var gået fem minutter kom to fine Høgeørne glidende hen over os. Vi kørte hjem til Ronda ad A367. Om aftenen kunne vi på ny beundre kløftens Gråsejlere, Alpekrager og Små Tårnfalke - flere fik også set den lokale Vandrefalk, inden vi kunne sætte os til bords og nyde den gode spanske mad og vin.

Dag 3 - Mandag 5. maj
Vi kørte fra Ronda til Laguna Medina ad A376 mod nord og derpå A382 mod vest. Ved Jerez kører man få km på motorvejen mod syd, inden der er afkørsel til A 381 mod øst, hvorefter  Laguna Medina nås efter få km. Vi spiste frokost her, og selv om de hvidhovedede ænder drillede ved at gemme sig i bredvegetaionen, lykkedes det alle at få de sjældne ænder at se. Laguna Medina bød på fine Kamblishøns – den ene havde dog halsring og havde således været i menneskehænder, men de øvrige seks fugle var alle umærkede. Det var svært at løsrive os fra Laguna Medina, men midt på eftermiddagen brød vi op, og kørte mod nord, hvor vi kørte rundt i det dyrkede landskab ved Isla Menor på den østlige side af Rio Guadalquivir. Her skal der stadig være nogle meget fuglerige naturområder, men vi fandt opdyrket marskland, og fortsatte derfor videre mod nord, hvor vi tog færgen over Guadalquivir ved Coria del Rio. Herfra fortsatte vi til El Rocio. Desværre havde vi ikke kunnet få plads på Hotel Turuno, så vi boede på Los Mimbrales et par km syd for El Rocio.

Dag 4 – Tirsdag 6. maj.
Vi startede dagen ved naturstien omkring besøgscentret La Rocina et par km syd for El Rocio. Her går man i pinjeskov og maki med udsigt til et mindre vådområde, hvor der bl.a. ses fine Sultanhøns. Derpå var det meningen, at vi skulle tage til det nye besøgscenter Cerrado Garrido i den nordøstlige del af Coto Donana. Ved tidligere DOF-ture er man kørt dertil af en dårlig jordvej, der fører fra den østlige udkant af El Rocio til en pinjeskov og derfra videre til centret, men vejen var oversvømmet, så vi måtte opgive det og nøjes med en vandretur i pinjeskoven. I stedet tog vi om eftermiddagen til nogle søer øst for Huelva. Den første sø, som førhen havde været god, var imidlertid fugletom – muligvis gødet ihjel af det omkringliggende intensive landbrug. Den næste sø husede mange fugle, men lå i udkanten af et ildelugtende industrikvarter, så efter et kvarter delte vi os, så den ene minibus blev ved søen og bl.a. så  Hvidhovedet And, men den anden kørte til stranden, hvor der ved km-sten 38 vest for Matalascanas er en flot sti over de storslåede klitter til stranden. I makien i klitterne sås bl.a. Brillesanger. Stranden og havet var smukt, men fugletomt.
 
Dag 5 – Onsdag 7. maj
 Vi stod tidligt op for at være i besøgscentret El Acebuche kl 8.00 for at deltage i en arrangeret rundtur inde i selve Coto Donana-Nationalparken. Hovedparten af Nationalparken er normalt lukket for besøgende, og den eneste måde at se det storslåede naturområde, der hører til blandt de bedste i Europa, er ved at deltage i en rundtur, som foregår med en terrængående bus med firhjuls-træk. Der er tre standard-stop undervejs, så det er lidt frusterende at køre forbi fuglerige steder uden at standse. Alligevel er rundturen en stor oplevelse og et must, når  man besøger Coto Donana. Vi var tilbage ved El Acebuche ved 13-tiden. Da vi dagen før havde opgivet at nå frem til det nye og meget fuglerige besøgscenter Cerrado Garrido ved at køre mod øst fra El Rocio, havde vi denne eftermidda dag besluttet at køre dertil via ”bagvejen”, hvor man kører til pinjeskoven øst for Aznalcazar og derfra ad grusveje mod sydvest til Cerrado Garrido. Det er en lang omvej, men undervejs passerede vi flere fuglerige laguner, hvor vi bl.a. fandt en Kamblishøne. Selve Cerrado Garrido-centret var et suverænt sted og et af rejsens højdepunkter, da det her myldrede med alle Donanas hejre-arter samt sorte ibiser. Vi var sent hjemme efter en lang, men god dag.

Dag 6 – Torsdag 8. maj    
Vi forlod El Rocio og satte kursen mod Extremadura. Først kørte vi mod Sevilla og herfra ad N 630 mod nord til Merida, hvor vi fortsatte ad motorvej NV til Trujillo. Vi var fremme i Trujillo ved 14-tiden og efter at have tjekket ind på Hotel Las Cigüenas, kørte til byens pittoreske torv, Plaza Mayor, hvor vi spiste sen frokost, mens vi kunne beundre udsigten til bl.a. rytterstatuen af Perus erobrer, Pizzaro og de mange storke. Derefter tog vi på aftentur til steppen vest for Trujillo, idet vi  kørte ti km mod vest ad N 521 mod Caceres, inden vi drejede fra mod nordvest til landsbyen St. Marta de Magasca.  I St. Marta de Magasca kørte vi mod sydvest og nåede på den måde igen landevejen N 521 mellem Caceres og Trujillo. Turen mod St. Marta de Magasca og tilbage var en stor succes med fine sortbugede sandhøns, stortrapper, skadegøg og meget mere. Dagen sluttede på ny med god mad og vin i rigelige mængder.

Dag 7 – Fredag 9. maj
Vi startede dagen med en tidlig morgen-obs før morgenmaden ved Finca de Aldeanveya, der findes ved at køre ad hovedvej N 521 mod vest og dreje fra mod St. Marta de Magasca. I de første  3-4 km. er der lav skov på begge sider af vejen, men derpå åbner landskabet sig, og der kommer en lille grusvej på højre hånd, der er mærket med Finca de Aldeanveya. Vi gik ned ad grusvejen og nød steppen vågne med spillende dværgtrapper, vagtler, kalanderlærker og meget mere. Derefter tilbage til Trujillo med sen morgenmad på hotellet og kørsel mod nord til Torrejón el Rubio. Vi lagde ud med at køre ad den lille landevej EX 208, hvor der normalt er knap 40 km til Torrejón el Rubio, men grund af vejarbejde og omkørsel på motorvejen, tog køreturen betydeligt længere tid end forventet. Vi nåede dog frem til Torrejon el Rubio tids nok til at købe ind, så vi kunne spise frokost ved Penefalcon-klippen i Monfragüe, mens vi nød udsigten til de mange gåsegribbe, ynglende sorte storke, blådrosler mv. Derfra  tilbage til Torrejon el Rubio og  mod vest ad Ex 390, hvor vi på ærbødig afstand beundrede synet af en beboet kejserørne-rede i en elmast. Efter nogen ventetid, blev vi trods den store afstand belønnet med nogle meget fine observationer af  den spanske kejserørn. Derefter kørte vi videre til storkekolonien ved Monroy, der ligger på den nordlige side af vejen. Udover storkene lykkedes det os her at se tre blå glenter meget fint -s bl.a. et par, der parrede sig. 

Dag 8 – Lørdag 10. maj.
Vi drog igen ud på en tidlig morgentur i det første morgenlys ved 7-tiden. Denne gang var målet steppen 5 km øst for Belén, der ligger få km nordøst for Trujillo. Her oplevede vi endnu engang pruttende dværgtrapper og imponerende stortrapper. Derpå hjem til hotellet og til Monfragüe resten af dagen, hvor vi bl.a. besøgte det gamle højtbeliggende kloster overfor Penafalcon. Klostret er et kendt sted for kaffersejler, men denne afrikanske art var endnu ikke ankommet - ankomsten sker normalt midt i maj, men i gode år kan man være heldig at se de først fugle omkring 8-10. maj. Vi sluttede af med at beundre de store hornugler på Lille Penafalcon-klippen, der mere korrekt hedder Portilla de Tiétar, inden vi vendte om og kørte tilbage til Trujillo, hvor vi ankom tids nok til at vi kunne gå en aftentur omkring borgen i Trujillo. Her blev dagen afsluttet med endnu en fin spansk middag ved det idylliske Plaza Mayor.

Dag 9 – Søndag 11. maj
Vi sov længe og nød morgenmaden kl. 8 uden at have være på morgen-obs. Derefter pakkede vi bilerne og kørte via motorvej NV til Oropesa mod Gredos-bjergene. I Oropesa kørte vi ad CM 5150 og AV 910 til Candeleda. Undervejs standsede vi ved en brusende flod, som med bjergene i baggrunden var usædvanligt skøn. Her sås bl.a. isfugl og bjergvipstjert, hvorefter vi fra Candeleda fortsatte ad C501 mod øst og derpå ad hovedvej N 502 mod nord til passet Puerto del Pica i 1352 meters højde. Her sås de første stenbukke, inden vi fortsatte ad C 500 mod vest til Navarredonda de Gredos, hvor vi fand vort hjem for de næste to nætter, Hostal Almanzor. Udenfor hotellet sang korttået træløber, rødtoppet fuglekonge og bjergløvsanger, men træer og buske var endnu ikke sprunget ud, og om aftenen var her køligt. Navarredonda de Gredos ligger da også i 1.400 meters højde. Efter at have tjekket ind, tog vi på skovtur i de smukke bjergskove, indtil det blev mørkt.

Dag 10 – Mandag 12. maj
Da vi vågnede, var der en klar udsigt til bjergtinderne, og efter morgenmaden kørte vi den smukke tur mod La  Plataforma, hvor der er en stor p-plads. Vejen til La Plataforma i hjertet af Gredos-bjergene nås ved at dreje mod syd ad vej AV 931 – vejen kendes let på en stor stenbukfigur, der er opstillet i t-krydset. Fra La Plataforma gik vi en længere tur over trægrænsen i strålende solskin og varmt vejr.  Området imponerede ved de mange stenbukke samt stendrosler og blåhalse. Først på eftermiddagen kørte vi ned af bjerget, og resten af dagen blev brugt i de smukke fyrreskove under trægrænsen. Til sidst retur til Hostal Almanzor, hvor vi på rejsens sidste aften nød den sidste spanske middag med den gode spanske  vin.

Dag 11 – Tirsdag 13. maj
De mest ivrige nåede en kort vandretur bag vort hotel, hvor den højtliggende maki husede hortulan, brillesanger og hedelærke, inden vi samledes til morgenmad, hvorefter vi straks kørte mod Madrid. Efterhånden som vi nærmede os 0millionbyen, blev trafikken stadigt tættere, men vi nåede sikkert frem til lufthavnen og fik afleverede vores biler, hvorefter vi fordrev de sidste par timer i lufthavnen, inden vort fly skulle lette. Efter en behagelig, men begivenhedsløs fly-rejse med SAS til København, ankom vi til Kastrup kl. 18.20 - en halv time forsinket.  

Liste over iagttagne fuglearter

Lille Lappedykker   Tachybaptus ruficollis
2 Laguna Dulce 4/5, 2 Laguna Medina 5/5, 17 i Coto Donana-området 6-7/5.

Toppet Lappedykker Podiceps cristatus
20 Laguna Medina 5/5, 4 Coto Donana 7/5.

Sorthalset Lappedykker Podiceps
90 Laguna Medina 5/5, 1 på vej mod Cerrado Garrido-centret 7/5.

Kohejre Bubulcus ibis
Almindelig, set med op til 250 fugle dagligt i Extremadura og 100 i Andalusien.

Silkehejre Egretta garzetta
Almindelig i vådområder. 3 Rio Gualdalhorces 3/5, 4 Laguna de la Fuente de Piedra 4/5, 2 Laguna Medina 5/5, 5 Isla Menor øst for Guadalquivir-floden 5/5, 125 i Coto Donana 6-7/5.

Fiskehejre Ardea cinerea
5 Laguna Medina 5/5, 40 i Coto Donana 6-7/5.

Sølvhejre Ardea alba
1 Cerrado Garrido-centret, Coto Donana 7/5.

Purpurhejre Ardea purpurea
3 Isla Menor øst for Guadalquivir-floden 5/5, 35 i Coto Donana 6-7/5 – bl.a. sås flere fugle på rede i rørskoven ved Cerrado Garrido-centret. 

Tophejre  Ardeola ralloides
I alt 7 fugle Coto Donana 6-7/5.  

Dværghejre  Ixobrychus minutus
1 Laguna Medina 5/5, 1 i sø øst for Huelva 6/5, 6 ved Cerrado Garrido-centret i Coto Donana 7/5.

Nathejre  Nycticorax nycticorax
1 Rio Gualdalhorces 3/5, 3 Isla Menor øst for Gualquivir-floden 5/5, 4 i Coto Donana 6-7/5.

Skestork  Platalea leucorodia
2 en route til Laguna Medina 5/5, i alt 70 i Coto Donana 6-7/5.

Sort Ibis  Plegadis falcinellus
40 ved Cerrado Garrido-centret i Coto Donana 7/5.

Sort Stork Ciconia nigra
I Monfragüe sås et par ved rede ved Penafalcon-klippen 9/5 samt yderligere 3 enlige fugle.

Hvid Stork Ciconia ciconia
En talrig karakterfugl omkring Coto Donana og i det centrale Spanien, hvor nogle byer synes at huse op til tre-cifrede antal ynglepar. Hustage, tårne, master, træer – alt tages i anvendelse som redeunderlag. I det østlige Andalusien omkring Ronda og Malaga sås arten slet ikke.

Flamingo  Phoenicopteriformes ruber
Mindst 10.000 Laguna de la Fuente de Piedra 4/5 – artens eneste regelmæssige yngleplads i Spanien. Her yngler der normalt flere end 10.000 par. Samme sags sås også 450 Laguna Dulce og 60 Laguna Salada. Endelig sås i alt 3.000 Coto Donana 5/5-7/5. 

Grågås  Anser anser
2 oversommerende fugle sås ved El Rocio. Coto Donana er Grågåsens vigtigste overvintringsområde i Europa med op til 100.000 fugle i december-januar.

Gråand Anas platyrhynchos
Almindelig i vådområder. 1 Rio Gualdalhorces 3/5, 5 Laguna Medina 5/5, 35 Coto Donana 6-7/5.

Knarand Anas strepera
Almindelig i vådområder. 2 Rio Gualdalhorces 3/5, 20 Laguna Medina 5/5, 2 El Rocio 5/5, 20 Coto Donana 6-7/5.

Skeand  Anas clypeata
1 han Coto Donana 6/5.

Rødhovedet And  Netta rufina
1 Rio Gualdalhorces 3/5, 15 Laguna Medina 5/5, 10 sø nær Huelva 6/5, 45 i Coto Donana 6-7/5.

Taffeland  Aythya ferina
3 Rio Gualdalhorces  3/5, 10 Laguna Medina 5/5, 20 Coto Donana 6-7/5, 18 sø nær Huelva 6/5.

Hvidhovedet And Oxyura leucocephala
10 hanner + 2 hunner Laguna Medina 5/5, 2 hanner + 2 hunner i sø nær Huelva 6/5. 

Sort Glente Milvus migrans
En almindelig karakterfugl omkring Coto Donana og i det centrale Spanien, hvor der sås op mod 60 fugle dagligt. Derimod sås den ikke ved Ronda og Malaga.

Rød Glente Milvus milvus
Almindelig i Extremadura og i Gredos-bjergene, hvor vi så op til 40 fugle dagligt. Også tre fugle ved Coto Donana.

Blå Glente Elanus caeruleus
1 El Rocio 6/5, 3 ex storkekolonien ved Monroy 9/5 - her sås et par, der parrede sig, men måtte opgive deres forehavende, da grenen, som hunnen sad på, knækkede under udfoldelserne.

Ådselsgrib Neophron percnopterus
1 Teba Gorge 4/5, 1 nær St. Marta de Magasca 8/5, 5 fugle i Monfragüe 9-10/5, heraf én på rede.

Gåsegrib Gyps fulvus
Fåtallig i Andalusien, hvor der sås 4 sydøst for Ronda 3/5, 20 Teba Gorge 4/5 og 3 Ronda 4/5.  I Extremadura var Gåsegribben en karakterfugl, der sås dagligt med 50-150 fugle. Det største antal var 150 Monfragüe, hvor der sås flere kolonier på klipperne. Også 15 i Gredos-bjergene.

Munkegrib Aegypius monachus
I alt 30 ex. i  Extremadura 8/5-10/5, bl.a. en set på rede i Monfragüe. Derudover sås 1 fugl i Gredos-bjergene 11/5, mens arten slet ikke blev set i Andalusien.

Slangeørn Circaetus gallicus
5 ex. Malaga-Ronda 3/5, 1 nær Laguna de la Fuente de Piedra 4/5, 2 Coto Donana, 3 Sevilla-Merida 8/5, 2 syd for St. Marta de Magasca 8/5, 5 Monfragüe 9-10/5, 4 Gredos-bjergene 11-12/5.

Hedehøg Circus pygargus
Forholdsvis almindelig i dyrket lavland i Andalusien og på Extremaduras steppe. 3 ex. sås nær Laguna de la Fuente de Piedra 4/5 og samme dag sås 6 ex. ved Laguna Salada. 1 Coto Donana 7/5. I Extremadura sås 10 ex. nær St. Marta de Magasca 8/5 og 6 ved Finca de Aldeanveya 9/5 samt 4 ved Belen 10/5. 

Rørhøg Circus aeruginosus 
1 Laguna Medina 5/5, 1 Isla Menor øst for Guadalquivir-floden 5/5, 9 Coto Donana 6-7/5.

Hvepsevåge Pernis apivores
34 trk. mod nord om aftenen i Ronda 4/5.

Musvåge Buteo buteo
1-3 ex. set de fleste dage.

Spansk Kejserørn Aquila adalberti
2 ad. set på rundturen inde i Coto Donana 7/5, 1-2 ad + en stor dununge ved rede i en højspændingsmast vest for Torresjon el Rubio ved Monfragüe. Blev tidligere regnet som en race af Kejserørn (A. heliaca), men er nu udskilt til egen art. Bestanden er kun på godt 100 ynglepar og svagt faldende.

Dværgørn Hieraaetus pennatus
Almindelig. Set næsten dagligt på hele rejsen med op til 5 ex. om dagen – dog op til 10 ex. dagligt i Coto Donana-området. Ret jævnt fordelt med både lyse og mørke faser.

Høgeørn Hieraaetus fasciatus
2 ad. Teba Gorge øst for Ronda 4/5, 2 Monfragüe 10/5, 2 Gredosbjergene 11/5.

Lille Tårnfalk Falco naumanni
I Andalusien sås 6 sydøst for Ronda 3/5 og 20 fugle i Ronda by 3/5-4/5 og 25 ex. nær Laguna de la Fuente de Piedra 4/5. I Extremadura var den almindelig i Trujillo by, hvor vi talte 30 fugle. Desuden 3 nær St. Marta de Magasca 8/5 og 4 Belen 10/5. Endvidere sås mange ubestemte tårnfalke fra bilen. 

Tårnfalk Falco tinnunculus
Enkeltindivider blev bestemt med sikkerhed i bl.a. Ronda, ved El Rocio, ved St. Marta de Magasca og Gredos-bjergene, men en del af de mange ubestemte tårnfalke set fra bil har givetvis også tilhørt denne art.

Lærkefalk Falco subbuteo
1 nær El Rocio og 1 en route til Gredos-bjergene var det hele.

Vandrefalk Falco peregrinus
1 ad. Ronda samt 1 ad. siddende på et maurisk vagttårn ved stranden i Coto Donana 7/5.

Rødhøne Alectoris rufa
Almindelig. Set 8 ud af rejsens 11 dage med 1-8 ex. dagligt. Forekommer i mange biotoper, idet rødhøns sås i sneen over trægrænsen i Gredos-bjergene, på den solsvedne steppe i Extremadura og i agerland nær Laguna de la Fuente de Piedra.

Vagtel Coturnix coturnix
3 hørt på vej mod Cerrado Garrido-besøgscentret 7/5, 2 hørt vest for Trujillo 8/5, 10 hørt på græs-steppen ved morgen-obsen ved Finca de Aldeanveya 9/5, 5 hørt ved Belen 10/5. Er overvejende nataktiv, men synger også flittigt i den første time efter solopgang samt om aftenen og sporadisk midt på dagen.

Grønbenet Rørhøne Gallinula chloropus
Almindelig i vådområderne i Andalusien. 8 ex. i lille ferskvandssø ved Laguna de la Fuente de Piedra 4/5, 10 Laguna Medina 5/5, 15 ex. omkring El Rocio 5-7/5.

Blishøne Fulica atra
Almindelig. 4 ex. i lille ferskvandssø ved Laguna de la Fuente de Piedra 4/5, 300 Laguna Medina 5/5, 500 Coto Donana 5-7/5.

Kamblishøne Fulica cristata 
En af Andalusiens specialiteter. Kamblishønen er overvejende en afrikansk art, men yngler også meget fåtalligt i Sydspanien. Vi så 6 ex. Laguna Medina 5/5 – heraf en halsbåndmærket, og 1 ex. i en lagune på vej til Cerrado Garrido-besøgscentret i Coto Donana 7/5. 

Sultanhøne  Porphyrio porphyrio
Også en sydspansk specialitet, vi noterede 1 ex. i lille ferskvandssø ved Laguna de la Fuente de Piedra 4/5, 3 Laguna Medina 5/5, 3 Isla Menor øst for Guadalquivir-floden 5/5, 4 i sø nær Huelva 6/5 og 10 Coto Donana 6-7/5.

Dværgtrappe Tetrax tetrax
3 nær St. Marta de Magasca 8/5, 15 Finca de Aldeanveya 9/5, 20 øst for Belén 10/5.

Stortrappe Otis tarda
15 sydvest for St. Marta de Magasca 8/5, 1 Finca de Aldeanveya 9/5, 14 øst for Belén 10/5.

Strandskade Haematopus ostralegus
5 Rio Gualdalhorces 3/5, 60 på stranden ved rundturen i Coto Donana 7/5 – overvejende 2K fugle.

Vibe  Vanellus vanellus
6 ex. Laguna de la Fuente de Piedra 4/5, 1 på steppen nær St. Marta de Magasca 8/5.

Hvidbrystet Præstekrave Charadrius alexandrinus
5 Rio Gualdalhorces 3/5, 6 Laguna de la Fuente de Piedra 4/5, 2 Laguna Dulce 4/5, i alt 4 Coto Donana 6-7/5. 

Lille Præstekrave Charadrius dubius
2 rst lagune på vej til Cerrado Garrido-centret, Coto Donana 7/5

Stor Præstekrave Charadrius hiaticula
4 Rio Gualdalhorces 3/5, 15 Laguna de la Fuente de Piedra 4/5, 6 Laguna Dulce 4/5, 15 rst Coto Donana 7/5 - formentlig den nordlige race tundrae, som er langdistancetrækker og trækker mod nord i maj på vej til ynglepladserne i Arktis.

Strandhjejle  Pluvialis squararola
3 rst i lagunen ved El Rocio 5/5, 40 på rundturen i Coto Donana 7/5.

Stenvender  Arenaria interpres
7 trk NV stranden ved Coto Donana 6/5, 1 rst på stranden Coto Donana 7/5.

Lille Regnspove Numenius phaeopus
15 trk NV stranden ved Coto Donana 6/5, 6 rst Coto Donana 7/5.

Stor Kobbersneppe Limosa limosa
120 rst Coto Donana 7/5

Lille Kobbersneppe Limosa lapponica
28 rst Coto Donana 7/5

Rødben Tringa totanus
7 Laguna de la Fuente de Piedra 4/5, 3 Coto Donana 7/5.
Hvidklire Tringa nebularia
4 Coto Donana 7/5.

Sortklire  Tringa erythropus
1 Coto Donana 7/5.

Mudderklire Actitis hypoleucos
3 Rio Gualdalhorces 3/5, 1 Coto Donana 6/5, 2 ved vandløb i Gredos-bjergene 11/5.

Krumnæbbet Ryle Calidris ferruginea
2 Rio Gualdalhorces 3/5, 2 El Rocio 5/5, 8 Coto Donana 7/5.

Alm. Ryle  Calidris alpina
1 Rio Gualdalhorces 3/5, 30 Coto Donana 7/5.

Dværgryle Calidris minuta
7 Laguna de la Fuente de Piedra 4/5, 15 Coto Donana 7/5.

Sandløber  Calidris alba
15 Rio Gualdalhorces 3/5, 7 på stranden Coto Donana 6/5 og 100 stranden ved Coto Donana 7/5.

Stylteløber Himantopus himantopus
15 Laguna de la Fuente de Piedra 4/5, 10 Laguna Dulce 4/5, 200 Coto Donana 5-7/5, 1 nær St. Marta de Magasca 8/5, 4 ved Oropesa 11/5. 

Klyde Recurvirostra avosetta
2 Laguna de la Fuente de Piedra 4/5, 4 Laguna Dulce 4/5, 11 Coto Donana 6-7/5.

Triel Burhinus oedicnemus
2 Laguna de la Fuente de Piedra 4/5, 2 Coto Donana 7/5, 4 Belén 10/5.

Rødvinget Braksvale Glareola pratincola
4 Laguna Medina 5/5, 80 sås kanongodt på få meters afstand Isla Menor lige øst for færgen over Gudalquivir-floden 5/5 - en af rejsens store oplevelser,  3 nord for Sevilla 8/5.

Brushane  Philomachus pugnax
3 ex. Laguna de la Fuente de Piedra 4/5. 

Middelhavssølvmåge Larus michahellis
2 Rio Gualdalhorces 3/5, 35 Laguna de la Fuente de Piedra 4/5, 20 Laguna Medina 5/5, 25 øst for Huelva 6/5, 80 på stranden Coto Donana 7/5.

Sildemåge Larus fuscus
2 Rio Gualdalhorces 3/5, 50 på stranden Coto Donana 7/5.

Audoinsmåge Larus audouinii
2 2K Rio Gualdalhorces 3/5, 1 2K på stranden Coto Donana 7/5. 

Hættemåge Larus ridibundus
3 Rio Gualdalhorces 3/5, 150 Laguna de la Fuente de Piedra 4/5, 50 Coto Donana 6-7/5.

Dværgmåge  Larus minutus
En fugl sås ved El Rocio 5/5.

Sortterne Chlidonias niger
13 Laguna de la Fuente de Piedra 4/5, 3 Laguna Dulce 4/5, 30 Laguna Medina, 75 Coto Donana 7/5.

Hvidskægget Terne  Chlidonias hybridus
2 Laguna Medina, 150 Coto Donana 6-7/5.

Sandterne Sterna nilotica
70 Laguna de la Fuente de Piedra 4/5, 23 Laguna Dulche + Laguna Salada 4/5,  9 Isla Menor  øst for Guadalquivir-floden 5/5, 20 Coto Donana 7/5.

Splitterne  Sterna  sandvicensis
3 Rio Gualdalhorces 3/5, 20 Coto Donana 7/5.

Dværgterne Sterna albifrons
18 på stranden Coto Donana 6-7/5.

Sortbuget Sandhøne Pterocles orientalis
20 sydøst for St. Marta de Magasca. 8/5, 2 Finca de Aldeanveya 9/5.

Spidshalet Sandhøne Pterocles alchata
4 sydvest for St. Marta de Magasca 8/5.

Klippedue Columba livia
Forvildede tamduer sås almindeligt i byerne, mens flokke af næsten rene klippeduer sås i  bl.a. Monfragüe. I disse flokke var der dog altid enkelte tydeligt tamdue-farvede individer, idet tamduer fra byerne søger ud i bjergene for at yngle med deres vilde artsfæller. Det bliver derfor stadigt mere svært at finde rene klippedue-bestande i Sydeuropa.

Ringdue Columba palumbus
Ret almindelig i pinjeskovene vd Coto Donana og skovene i Gredos-bjergene. Derudover sås enkelte hist og her.

Huldue  Columba oenas
1 Gredos-bjergene 12/5

Turteldue Streptopelia turtur
Overraskende få. spredte observationer, fortrinsvis fra kultiverede områder i Andalusien. Obersvationerne af mere end en fugl var: 2 øst for Ronda 4/5, 3 Ronda-Laguna Medina 5/5, 6 Laguna Medina 5/5, 2 Coto Donana 7/5.

Tyrkerdue Streptopelia decaocto
Alm. i byerne.

(Munkeparakit  Myiositta monachus)
5 Rio Gualdalhorces 3/5, hvor der findes en forvildet bestand.

Skadegøg Clamator glandarius
1 syd for St. Marta de Magasca 8/5 samt to fugle i Monfragüe-området 9/5.

Gøg  Cuculus canorus
Ret almindelig med op til 5 fugle dagligt.

Dværghornugle  Otus scops
1 hørt 6/5 om aftenen i El Rocio, 3-4 hørt om aftenen ved vort hotel i Navarredonda de Gredos 11-12/5

Stor Hornugle Bubo bubo
To store flyvefærdige unger sås på Portilla de Tiétar-klippen i Monfragüe 10/5.

Kirkeugle Athene noctua
1 hørt El Rocio 6/5, 1 set syd for St. Marta de Magasca 8/5, 1 set Trujillo 9/5, 1 hørt  Navarredonda de Gredos. 12/5.

Natugle Strix aluco
1 hørt El Rocio 6/5, 1 hørt Navarredonda de Gredos 12/5.

Rødhalset Natravn Caprimulgus ruficollis
1-2 hørt flere aftener ved vores hotel Las Mimbrales ved El Rocio. Stemmen er et monotont gentagent kutuk-kutuk-kutuk. Nærmest som en fiskekutter.

Mursejler Apus apus
Meget almindelig.

Gråsejler Apus pallidus
2 Malaga 3/5, Mindst 20 ex. Ronda 3-4/5, 1 Trujillo 8/5.

Alpesejler Apus melba
30 Ronda 3-4/5, 4 i Monfragüe ved den store bro midt i området 10/5.

Isfugl Alcedo atthis
1-2 ved vandløb en route til Gredos-bjergene 11/5.
Biæder Merops apiaster
Almindelig. Set dagligt med op til 25 fugle. Kun i de højeste dele af Gredos-bjergene manglede den. 

Ellekrage Coracias garrulus
6 syd for St. Marta de Magasca 8/5.

Hærfugl Upupa epops
Almindelig. Kan ses og høres  i mange forskellige biotoper. Vi har noteret op til 6 fugle dagligt.

Grønspætte Picus viridis
1 øst for Ronda 4/5, 1 nær El Rocio 6/5, 4 Gredos-bjergene 11-12/5. Den spanske race sharpei. Stemmen er lidt finere og mere Gråspætte-agtig end hos vores danske Grønspætter.

Stor Flagspætte Dendrocopos major
3 ex. i pinjeskovene i El Rocio, 2 i Extremaduras sten-og korkege og 4 i Gredosbjergenes nåleskove.

Kalanderlærke Melanocorypha calandra
2 ved St. Marta de Magasca 8/5, 10 Finca de Aldeanveya 9/5 og 20 steppen ved Belen 10/5.

Korttået Lærke Calandrella brachydactyla
5 Laguna de la Fuente de Piedra 4/5, 25 på vej mod Cerrado Garrido-besøgscentret Coto Donana 7/5.

Toplærke Galerida cristata
Meget almindelig - især på åbne kultiverede områder. Bemærk langt næb og rustfarvede undervinger. Vi har - medregnet ubestemte toplalærker - noteret op til 100 ex. dagligt. 

Theklalærke  Galerida theklae
Vi bestemte kun tre fugle med sikkerhed - 1 i marismaen ved Coto Donana 7/5 og to nær Monfragüe, da den skal ses godt for ikke at forveksles med toplærke, men der var flere andre, som overfladisk betragtet formentlig var Theklalærker, der flere steder i Spanien er næsten lige så almindelig som Toplærke. De to arter adskiller sig økologisk ved at Theklalærken især træffes i udyrkede områder, mens Toplærken er den hyppigste i agerland. Gode kendetegn for Theklalærke er kort næb, lysere bryst med mere distinkte sorte pletter og grå undervinger. Sangen er mere melodiøs end toplærkens. 

Hedelærke Lullula arborea
1 ex. i pinjeskoven ved Coto Donana 7/5. Ret almindelig i åben skov i Extremadura, hvor vi i alt har noteret 7 fugle. Desuden 6 syng. i Gredos-bjergene 11-13/5.

Sanglærke Alauda arvensis
20 over trægrænsen i Sierra Gredos 12/5.

Klippesvale Ptyonoprogne rupestris
Almindelig på egnede lokaliteter - nær klipper. Bl.a. 20 Ronda 3-4/5, 50 Monfragüe 9-10/5, 25 Gredos-bjergene.

Landsvale Hirundo rustica
Meget almindelig i det åbne land - set alle rejsens dage, men antal er ikke noteret.

Rødrygget Svale Hirundo daurica
Almindelig i Andalusien og Extremadura. Set ni ud af rejsens 11 dage med op til 20 fugle dagligt. Ikke set i Gredos-bjergene.

Bysvale Delichon urbica
Talrig ved bygninger, broer mv. Antallet blev sjældent noteret, men alene ved den store bro i Monfragüe var der mindst 600 reder.

Markpiber Anthus campestris
3 ex. Coto Donana 7/5, 1 Gredos-bjergene 13/5 

Bjergpiber Anthus spinoletta
9 over trægrænsen i Gredos-bjergene 12/5.

Gul Vipstjert Motacilla flava
1 Rio Gualdalhorces 3/5, 15 på fugtige enge i Gredos-bjergene - både under og over trægrænsen. Den iberiske race iberiae.

Bjergvipstjert Motacilla cinerea
2 Ronda, 2 en route til Gredos-bjergene 11/5, i alt 7 ex. Gredos-bjergene 11-12/5.

Hvid Vipstjert Motacilla alba
Ret almindelig. Set næsten dagligt.

Vandstær Cinclus cinclus
I alt 3 i Gredos-bjergene.

Gærdesmutte Troglodytes troglodytes
Almindelig i Gredos-bjergene og i Monfragüe. Også 2 ex. nær Ronda og  5 ex. i pinjeskovene ved Coto Donana.

Jernspurv Prunella modularis
En karakterfugl i krat over trægrænsen i Sierra de Gredos. Her har vi i alt noteret omkring 30  fugle. Fuglene var af racen mabotii, der findes i Spanien og det sydvestlige Frankrig, og er mere dybt gråblå på undersiden end de danske jernspurve. Også enkelte i pinjeskovene ved Coto Donana og skovene omkring Ronda.

Rødhals Erithacus rubecula
Alm. i bjergskovene i Sierra de Gredos.

Sydlig Nattergal Luscinia megarhynchos
Alm. i frodig skov, krat på fugtig bund mv. De højeste antal var 10 Laguna Medina og 15 Gredos-bjergene.

Sydlig Blåhals Luscinia svecica cyanecula.
5 i alpint krat i Gredos-bjergene 12/5. Den sydlige blåhals kendes bl.a. på sin lille hvide strubeplet i den blå hals, men særligt hos de sydvestlige bestande, bl.a. i Gredos-bjergene, er det almindeligt, at den hvide plet helt mangler, så halsen er rent blå. 

Husrødstjert Phoenicurus ochruros
Spredte obs fra byer og klippeområder.

Sortstrubet Bynkefugl Saxicola torquata
Almindelig. Set på syv ud af rejsens 11 dage med op til 10 fugle dagligt.

Stenpikker Oenanthe oenanthe
25 Gredos-bjergene. Fuglene tilhørte Middelhavsracen libanotica, der har lysere grå overside og mere hvidlig underside end vores egne hjemlige stenpikkere. Desuden er halens sorte midterstribe kortere, og haletegningen synes derfor mere hvid end på de nordeuropæiske stenpikkere.

Sørgestenpikker Oenanthe leucura
3 sydøst for Ronda 3/5, 1 Penafalcon 9/5.

Middelhavsstenpikker Oenanthe hispanica
1 nær St. Marta de Magasca 8/5, 1 Finca de Aldeanveya 9/5, 1 Monfragüe 10/5.

Stendrossel Monticola saxatilis
4 over trægrænsen Sierra de Gredos 12/5.

Blådrossel Monticola solitarius
3-4 ex. Ronda 3-4/5, i alt 9 Monfragüe 9-10/5 - alle ved klippeområder. 

Solsort Turdus merula
Almindelig i skov og krat.

Misteldrossel Turdus viscivorus
1 ex. øst for Ronda 4/5 og 6 ex. ved spredte obs i Extremadura.

Sangdrossel  Turdus philomelos
1 syngende i Sierra de Gredos 12/5.

Cettisanger Cettia cetti
Almindelig i frodigt krat – gerne nær vand. 3 Rio Gualdalhorces 3/5, 4 øst for Ronda 4/5, 3 Laguna Medina 5/5.

Cistussanger  Cisticola juncidis
Talrig i vådt græsland og dyrkede marker med kanaler og lignende. Vi har bl.a. noteret 10 Rio Gualdalhorces 3/5, 50 Laguna de la Fuente de Piedra 4/5, 25 Laguna Medina 5/5, 100 Coto Donana 5-7/5. Også enkelte fugle på steppen i Extremadura. 

Savisanger Locustella lusciniodes
3 ex. hørt Coto Donana 6-7/5.

Drosselrørsanger Acrocephalus arundinaceus
5 Laguna de la Fuente de Piedra 4/5, 25 Laguna Medina 5/5, 50 Coto Donana 5-7/5.

Rørsanger Acrocephalus scirpaceus
1 Rio Gualdalhorces 3/5, 6 Coto Donana 5-7/5.

Tamarisksanger Acrocephalus melanopogon 
1 syng Laguna Medina 5/5.

Spottesanger Hippolais polyglotta
2 Laguna Medina 5/5, 3 Coto Donana 6-7/5, 1 Storkekolonien ved Monroy 9/5, 6 Gredos-bjergene 11-13/5.

Provencesanger Sylvia undata
3 Coto Donana 6/5.

Brillesanger Sylvia conspicillata
1 i klitterne ved Coto Donana 6/5. 1 sang i lavt bevokset maki-område bag vort hotel i Gredos-bjergene 13/5.

Sorthovedet Sanger Sylvia melanocephala
Den almindeligste Sylvia-sanger i Sydeuropa. 1 Rio Gualdalhorces 3/5, 1 Laguna de la Fuente de Piedra 4/5, 2 Laguna Medina 5/5, 12 Coto Donana 5-7/5, 2 storkekolonien ved Monroy 8/5, 5 Monfragüe 9-10/5. 

Hvidskægget sanger Sylvia cantillans
1 han Monfragüe 10/5

Tornsanger Sylvia communis
I alt 10 i Sierra de Gredos.

Munk Sylvia atricapilla
1 syd for Ronda 3/5. Også 1 syng nedenfor kløften i Ronda by 4/5. Alm. i bjergskovene i Sierra Gredos, hvor vi har noteret 25 fugle.
 
Havesanger  Sylvia borin
1 Sierra de Gredos. 

Vestlig Mestersanger Sylvia hortensis
1 han syng. Monfragüe. Den vestlige race er for nylig udskilt til en egen art.

Vestlig Bjergløvsanger Phylloscopus bonelli
50 Sierra de Gredos 11-13/5, hvor arten er en karakterfugl i bjergskovene. Den vestlige race bonelli er for nylig udskilt til egen art.

Iberisk Gransanger Phylloscopus ibericus
1 syng nord for Ronda 4/5, 2 syng nær Hostal Almanzor 13/5. Racen  biscayensis, der yngler i bjergene i det sydlige og centrale Spanien og bl.a. adskiller sig fra nominatformen ibericus, der yngler i det nordvestlige Spanien ved at have en sang, der er noget mere lig vores egen Gransanger - rytmen i de enkelte chiff-chaff er dog stadig noget anderledes end hos de hjemlige gransangere.

Løvsanger Phylloscopus trochilus
1 Coto Donana 6/5.

Fuglekonge Regulus regulus
4 i bjergskov Gredos-bjergene 11-12/5.

Rødtoppet Fuglekonge Regulus ignicapillus
1 nord for Ronda 4/5 og 25 syngende fugle i bjergskoven i Sierra de Gredos 11-12/5.

Broget Fluesnapper Ficedula hypoleuca
10 Gredos-bjergene 12/5.

Grå Fluesnapper  Musicapa striata
1 ved Storkekolonien ved Monroy 9/5.

Halemejse Aegithalos caudatus
1 Coto Donana 6/5, 2 Monfragüe, 6 Sierra de Gredos 11-12/5. Den mørke spanske race irbii.

Topmejse  Parus cristatus
1 ex i pinjeskoven ved El Rocio 6/5, 5 ex. i nåleskoven i Sierra de Gredos 11-12/5.

Sortmejse Parus ater
Meget talrig i nåleskovene i Sierra Gredos 11-12/5. Også 1 nær Ronda 4/5.

Blåmejse Parus caeruleus
Almindelig.

Musvit Parus major
Almindelig.

Spætmejse  Sitta europaea
4 i bjergskoven i Sierra de Gredos 11-12/5.

Korttået Træløber Certhia brachydactyla
2 nær Ronda 4/5, 5 pinjeskovene ved Coto Donana 6-7/5, 2 ved Peñafalcon 9/5 og 1 ved klostret i Monfragüe 10/5, mindst 10 i bjergskovene i Sierra de Gredos.

Pirol Oriolus oriolus
1 nord for Ronda 4/5, 1 Coto Donana 7/5, 5 Monfragüe 9/5, 1 en route til Gredos-bjergene 11/5.

Sydlig Stor Tornskade Lanius meridionalis
4 sydøst for Ronda 3/5, 2 nordøst for Ronda 4/5, 1 Coto Donana 6/5, 5 ved St. Marta de Magasca 8/5, 2 Finca de Aldeanveya 9/5, 2 storkekolonien ved Monroy 9/5, 3 Monfragüe 10/5. NB: Blev tidligere regnet for en race af Stor Tornskade (L. execubitor), men adskiller sig bl.a. ved klart mørkere ryg og grå underside med rosa skær, der står i tydelig kontrast til hvid strube.

Rødhovedet Tornskade Lanius senator
Almindelig både i Andalusien og især i Extremadura, hvor den er en karakterfugl i kork-og stenegelandskabet dehesaen. Sås også fåtalligt i Gredos-bjergene. Vi så den hver dag  på hele turen med op til 15 fugle dagligt.

Skovskade Garrulus glandarius
I alt 6 spredte obs af enkeltindivider  i skovområder.

Blåskade Cyanopica cyana
Talrig i Extremadura og i pinjeskovene omkring El Rocio. Her har vi noteret op til 50 dagligt. Sås ikke i Gredos-bjergene eller omkring Ronda og Malaga. Ny forskning har vist, at blåskaderne på Den iberiske Halvø ikke er efterkommere af forvildede tamfugle, men en del af en oprindelig bestand. De har været isoleret fra deres artsfæller i Kina i flere tusinde år.

Husskade Pica pica
Almindelig i Extremadura og omkring El Rocio, men sås ikke omkring Ronda og Malaga. 

Alpekrage Pyrrhocorax pyrrhocorax
40 øst for Ronda 3/5, 150 Ronda 3-4/5.

Allike Corvus monedula
Lokalt almindelig i byer.

Sortkrage Corvus corone corone
Sås kun i Gredos-bjergene, hvor den var almindelig.

Ravn Corvus corax
3 i marismaen ved El Rocio 6-7/5, 7 ex. på steppen omkring Trujillo 8-10/5, og 2 ex. Gredos-bjergene 11-12/5.

Ensfarvet Stær Sturnus unicolor
Almindelig. Set alle rejsens dage med op til 150 ex. dagligt.
Gråspurv Passer domesticus
Almindelig i byer.

Skovspurv  Passer montanus
5 Laguna de la Fuente de Piedra  4/5, 4 El Rocio 6/5.

Spansk Spurv Passer hispaniolensis
Almindelig visse steder i Extremadura. Vi så bl.a. 10 nær St. Marta de Magasca 8/5, 500 ved storkekolonien ved Monroy 9/5, 10 Monfragüe 10/5 og 15 ved stop en route til Gredos-bjergene 11/5.

Stenspurv Petronia petronia
3 Ronda 4/5, 4 Navarredonda de Gredos 11-12/5.

Bogfinke Fringilla coelebs
Almindelig i skove og krat.

Kernebider  Coccothraustes coccothraustes
4 Monfragüe 10/5 

Gulirisk Serinus serinus
En talrig karakterfugl i næsten alle biotoper – dog ikke i højfjeldet.

Grønirisk Carduelis chloris
8 Rio Gualdalhorces 3/5, 3 Laguna de la Fuente de Piedra 4/5, 5 Coto Donana.

Stillits Carduelis carduelis
Meget almindelig.

Tornirisk  Carduelis cannabina
8 Rio Gualdalhorces 3/5, 4 Laguna de la Fuente de Piedra  4/5 og 10 El Rocio var de eneste i lavlandet. I Gredos-bjergene sås den talrigt.

Lille Korsnæb Loxia curvirostra
Mindst 15 i nåleskov i Gredos-bjergene. 

Gærdeværling Emberiza cirlus
1 Monfragüe 10/5.

Klippeværling Emberiza cia
1 Ronda 4/5, 6 Monfragüe 9-10/5,  15 Gredos-bjergene.

Hortulan Emberiza hortulana
I alt 14 i Sierra de Gredos. 

Kornværling Miliaria calandra
Karakterfugl i dyrkede landskaber. Ses også i dehesaen og på Extremaduras stepper.

Liste over iagttagne pattedyr

Iberisk Stenbuk  Capra pyrenaica 
Ca. 60 Gredos-bjergene.

Vildsvin   Sus scrofa
10 Coto Donana

Vildkanin  Oryctolagus cuniculus
1 Laguna de la Fuente de Piedra, 2 El Rocio-området.

Kronhjort Cervus elaphus
35 Coto Donana, 1 Monfragüe.

Dådyr Dama dama
30 Coto Donana

Egern  Sciurus vulgaris
3 Gredos-bjergene.